Bogo Šramel (født 1908, død 2001) var en slovensk skihopper som konkurrerte for Jugoslavia. Mellom 1929 og 1935 satte han ti slovenske lengderekorder i skihopping, den første på 33 meter i Bohinj, den siste på 72 meter i Planica. I februar 1934 ble han nummer 2 i det nasjonale mesterskapet, som var åpningsrennet i den nye kjempebakken i Planica. Han deltok i VM i 1931 og 1935. I Oberhof i 1931 endte han uplassert, mens han ble nummer 59 av 63 deltakere i Štrbské Pleso i 1935.